Labí iyále nuní xpeya aní;
kumu neti yu xeabaa gá seꞌe ka benne chi ulesia ke ki akake kia.
Ttaka teeki sado tisa ge nu ra lo ka yetsi ge Tata Do Yebáha,
ata dia ra:
“Nu dona go yetta turoꞌo len netiha,
la labana beyekina bebiꞌi noona neti.”
Nnannali chi rigixxiꞌania le nuní tti lanila akana,
kini ganna chi ukanaha,
laꞌania nna tsia lele deki neti nuha ankaa Cristu.
Netiru ria,
nu ulabina benne idhelhaaha,
neti nuha ulabi nuha nna nu ulabina netiha nna benne udhelhe netiha nuha ulabina.
Iki de ra Jesús‑ni aníha,
nianna tti bedú siꞌi xxattana lebie nna ree:
―Netiru ria,
nuxa ttúle nuní utele neti lasi ná ka nu uttikana neti.
Ka benne rudhetinieha nna udulo ttebake rugía lo luesike,
kumu labí yuke nuxa geke nuha rinnebie.
Ttu ka benneha,
benne raka xxattani Jesús‑ni geeha,
doe gaxxaba kweꞌebie tti yuꞌuke go irseha.
Benneha nuha betten ná Simón Pedro‑ni kini innaba tise Jesús‑ni nuxa geke nuha rinnebie.
Benneha nna ubigarue gaxxa kweꞌe Jesús‑ni nna unnaba tise bie,
ree:
―¿Núlatu nuní xa tata?
Jesús‑ni nna bekabie ree:
―Nu ugwea na yettaxtila odibidhaa ikini,
lana nuha utena neti lasi ná ka nu uttikana netiha.
Nianna tti bodibidhe iki yettaxtilaha nna begwebie Judas Iscariote xiꞌin Simón‑ni.
Tti chi utona yettaxtilaha nna utaꞌa tteba nu xxegwiha lheꞌe lastoni,
nianna tti ra Jesús‑ni na:
―Tsa ttela beni nu chi re lelu uinlu.
Ttaka ni ttú ka benne seꞌe lenie roꞌo mexaha,
a ute dákanie beaka rabie na aníha.
Kumu de Judas‑ni denna beduti to yuꞌu belhiu gekeha,
laxkala ttu chupake rakakanie ganna raba Jesús‑ni na:
“Ugía gwayoꞌo nu ixuinriꞌi laní‑ni” o ree na:
“Begwe ka benne dii abittu geke tee latti belhiu.”
Iki de chi beyaka uto Judas‑ni yettaxtilaha,
nianna tti biria ttebana diana.
Chiba anka rela nuha laꞌania.
Nianna iki de chi biria Judas‑ni diana,
nianna ra Jesús‑ni:
―Neti benne daya yebáha nnanna chi ulaꞌa nu xxeni ra lasia,
lhe de neti nna ulaꞌa nu xxeni ra le Tata Do Yebáha.
Ganna neti uleꞌa nu xxeni ra le Tata Do Yebáha,
anágaba Tata Do Yebáha nna uleꞌegabe nu xxeni ra lasia nna chi tte duna uleꞌebie nu xxeni ra lasia.
Xiꞌini to kia,
attu satti toruba gwadoa len lebiꞌi,
nianna tti egilale neti.
Nnanna upeya le nu chigaba xpeya ka nu loni ge ka benne Israel‑ni:
Ata eyaꞌayaha,
lebiꞌi labí aka esiale niha.
Ttu tisa kubi rodhaꞌanaa len lebiꞌi ki uinle nu rana,
delába akin ge luesile.
Lebiꞌi teeki akin ge luesile attiba neti rakati gele.
Ganna rakani ge luesile,
laꞌania nna iyába ka benne tte dákanie deki lebiꞌi chiba ankale benne rudhetinia.
Simón Pedro‑ni nna unnaba tisana Jesús‑ni,
rane:
―¿Gála tsialu xa tata?
Jesús‑ni nna bekabie geni,
ree:
―Ata eyaꞌayaha,
lu labí aka etenalhalu neti nnanna,
ttaka delola nna gwetabalu len neti.
Pedro‑ni nna rane:
―¿Beakala labí aka etanalhaa kwinalu nnanna xa tata?
¡Neti chiba beria iki beria lasia gattia kwenta gelu!
Jesús‑ni nna bekabie geni,
ree:
―¿Si gattilu kwenta kia?
Netiru ria,
lanila kwesi chinkaha,
lu tsunna libela chi bedhea lelu abittu ridí roꞌolu deki ankabienlu neti.